als_Latn dik_Latn sag_Latn
Vizita
Ministri i Brendshëm dhe ai i Financave inspektojnë terminalin e udhëtarëve në port
Ministri i Brendshëm, Saimir Tahiri, ka paralajmëruar kontrolle në pikat kufitare shqiptare për të evidentuar dhe goditur çdo fluks kriminal në to, si dhe shërbim cilësor për të ofruar kalim të shpejtë e të sigurt për qytetarët.
“Parimi ynë është të kemi kufij të hapur, por të sigurt. Kjo do të thotë që kufiri të jetë një pikë shërbimi dhe jo pengesë për qytetarët. Në të njëjtën kohë të jenë ndalesë për çdo fluks kriminal”, tha Tahiri.
Në prag të sezonit turistik, që shton ndjeshëm lëvizjet në kufi, ministri i Brendshëm, Sajmir Tahiri, dhe ai i Financave, Shkëlqim Cani, kanë inspektuar terminalin e udhëtarëve në portin më të madh të vendit, ku janë njohur nga afër me procedurat e kontrollit teknik të automjeteve dhe udhëtarëve.
“Kemi gjithmonë një bashkëpunim shumë të mirë dhe unë falënderoj ministrin për gjithë ndihmën që na ka dhënë në çdo rast. Ministria e Brendshme gjithmonë na është përgjigjur me gatishmëri të plotë”, u shpreh Cani.
Tahiri tha se pika kufitare e Durrësit, falë bashkëpunimit me partnerët ndërkombëtarë, ka një standard të lartë sigurie. Për çdo vit, në këtë terminal të ri kalojnë qindra mijë emigrantë, por edhe shtetas të huaj, ku fluksi më i madh është gjithmonë në muajt e verës. Por, edhe gjatë festave të fundvitit, ka fluks të madh, ndërsa janë rritur edhe kontrollet ndaj pasagjerëve, ku shpeshherë janë sekuestruar lëndë narkotike.
kea_Latn als_Latn als_Latn als_Latn als_Latn als_Latn als_Latn